ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008734
ขอความอนุเคราะห์จัดสรรค่าใช้จ่ายในชีวิตประจำวัน ให้แก่ผู้ร้อง จุดสังเกต อยู่ช่วงปากซอย 42 อยู่ฝั่งตรงข้ามโรงพยาบาลบางมด  เนื่องจากปัจจุบันผู้ร้องพักอาศัยอยู่กับเพื่อนจำนวน 3 คน โดยผู้ร้องอาศัยอยู่บ้านของผู้อื่น และเดิมทีผู้ร้องเคยประกอบอาชีพแม่บ้าน แต่ปัจจุบัน (วันที่ 3 มีนาคม 2566) ผู้ร้องไม่ได้ประกอบอาชีพ เป็นบุคคลว่างงาน ซึ่งมีเพียงรายได้จากบัตรสวัสดิการแห่งรัฐ เดือนละ 200 บาท (สองร้อยบาทถ้วน), เบี้ยยังชีพผู้สูงอายุ 600 บาท (หกร้อยบาทถ้วน) และมีค่าใช้จ่ายในชีวิตประจำวัน ประกอบไปด้วย ค่าอุปโภคบริโภคทั่วไป เดือนละประมาณ 2,000-3,000 บาท(สองพันบาทถึงสามพันบาทถ้วน) และค่าประกันสังคม เดือนละ 432 บาท (สี่ร้อยสามสิบสองบาทถ้วน) ส่วนค่าน้ำประปา ค่าไฟฟ้า ค่าเช่าบ้าน เพื่อนที่พักอาศัยอยู่ด้วยกันเป็นผู้จ่าย ซึ่งผู้ร้องไม่ต้องออกค่าใช้จ่ายในส่วนนี้ (ตามผู้ร้องแจ้ง)  แต่ผู้ร้องประสบปัญหามีเงินไม่เพียงพอต่อการดำรงชีพ โดยผู้ร้องต้องยืมเงินของเพื่อนที่อยู่ด้วยกันใช้จ่ายในชีวิตประจำวัน ประสบปัญหาดังกล่าวเป็นระยะเวลา 4 - 5 ปีแล้ว  จึงประสงค์ขอความอนุเคราะห์ให้มีการจัดสรรค่าใช้จ่ายในชีวิตประจำวันให้แก่ผู้ร้อง เพื่อบรรเทาความเดือดร้อนต่อไป (ผู้ร้องยินดีเปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata